Gačionių dvaras

Gačionių dvaras – dvaras Gačionyse, Rokiškio rajone. Vienintelis išlikęs medinis dvaras Rokiškio krašte.

Istorija 
Dvarą iš Kuršo kilę baronai Rozenai valdė apie tris šimtmečius.

Išlikę neoklasicistiniai mediniai dvaro rūmai buvo pastatyti 1870 metais pagal inžinieriaus Jano Rozeno projektą.

Dvaro baldai ir meno vertybės ypač nukentėjo I pasaulinio karo metais.

Apie 1940-uosius Rozenų šeima ištremta, o dvaras nacionalizuotas.

Tarybiniu laikotarpiu čia buvo kolūkio kontora, biblioteka, kultūros namai, gyvenamieji butai ir sandėliukai. Vienoje patalpų – net vištidė.

1990 metais dvaro rūmus susigrąžino Lietuvos pilietybę išsaugojęs baronas Antonas Rozenas, kuris, pabėgęs iš sovietinių lagerių, gyveno Lenkijoje.

XXI a. pradžioje Antonas Rozenas dvarą padovanojo sūnui Piotrui Rozenui.

Šaltiniai

Nuorodos 
 Gačionių dvaras, Rokiškio r. (miestai.net)
 Buv. dvaro sodybos fragmentai (Kultūros vertybių registras)
 Gačionių dvaras ir parkas

Rokiškio rajono dvarai